**Degivrare sentimentala**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am încercat să mi te scot din minte,

să dau uitării un-credit fără gaj,

Dar a venit acest gustar fierbinte

și mi-a topit al timpului givraj.

Mai simt în nări grăbita ta plecare

și-un aer rece fără înțeles,

Iar în urechi aceeași întrebare:

De ce-ai plecat, iubire, ce-ai ales?

Am stat în așteptare o secundă.

poate un an, eu însămi nu mai știu,

Tot așteptând ca viața să-mi raspundă

la întrebări, lovind într-un pustiu.

Și ce departe ai plecat, iubire,

Iar lipsa ta mi-a fost un vid anost…

Te căutam cu fiece simțire

în zori, amiezi și seri…, dar fără rost.

Mă întrebam dacă a mea gândire

va înghiți distanța dintre noi,

ori va ceda cu-o gravă ostoire

și voi uita Lumina dinapoi.

Dar te-am văzut acum, în prag de seară

cum strălucesti și cum te-ai transformat,

N-aș fi ghicit nicicum odinioară

ce aripi vei primi l-al tău plecat.

De ce te-aș întreba de destinații,

unde-ai ajuns urmând al tău destin?

Deja răspunsul tău plin de ovații

ți se citea pe chipul cristalin.

Mă bucură a ta angelitate!

Cât de frumoasă ești, ca în povești!

Să zbori frumos pe aripi fermecate

ce te vor duce unde îți doresti!

Când îmi va fi prea greu și întuneric,

Lumina ta îmi fi-va un îndemn

Mă voi gândi la tine izoteric

și aripi îmi vor crește la un semn.

Te voi urma, fără să-ți dau de știre

pe vaste continente de prin hărți,

Voi micșora distanța c-o iubire,

Vom fi Întregul fără jumătăți.